Source: http://docplayer.fi/15983122-Vaasan-yliopisto-kauppatieteellinen-tiedekunta-talousoikeuden-laitos-juha-silander-perinto-testamentti-ja-verosuunnittelu.html
Timestamp: 2018-02-25 08:24:08+00:00
Document Index: 10061912

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'kko ', 'KKO ']

VAASAN YLIOPISTO KAUPPATIETEELLINEN TIEDEKUNTA TALOUSOIKEUDEN LAITOS. Juha Silander PERINTÖ, TESTAMENTTI JA VEROSUUNNITTELU - PDF
VAASAN YLIOPISTO KAUPPATIETEELLINEN TIEDEKUNTA TALOUSOIKEUDEN LAITOS. Juha Silander PERINTÖ, TESTAMENTTI JA VEROSUUNNITTELU
Download "VAASAN YLIOPISTO KAUPPATIETEELLINEN TIEDEKUNTA TALOUSOIKEUDEN LAITOS. Juha Silander PERINTÖ, TESTAMENTTI JA VEROSUUNNITTELU"
1 VAASAN YLIOPISTO KAUPPATIETEELLINEN TIEDEKUNTA TALOUSOIKEUDEN LAITOS Juha Silander PERINTÖ, TESTAMENTTI JA VEROSUUNNITTELU Talousoikeuden pro gradu tutkielma VAASA 2007
2 1 SISÄLLYSLUETTELO sivu OIKEUSTAPAUSLUETTELO 5 LYHENNELUETTELO 7 TIIVISTELMÄ 9 1. JOHDANTO Johdatus aiheeseen Yleinen käsitys perimisestä ja testamentista Perintöverotus suomalaisessa yhteiskunnassa Verosuunnittelun merkitys perinnön yhteydessä Tutkimustehtävä Tutkimuksen jäsentely PERINTÖ Perintö ja sovellettava laki Perimysjärjestys Rintaperilliset Aviopuolison perimysoikeus Lähisukulaiset perijöinä Rekisteröity parisuhde ja periminen Avioehdon vaikutus perimisessä TESTAMENTTI Testamentti asiakirjana Testamentin muotovaatimukset Normaali tilanne Hätätilatestamentti Testamentin pätemättömyys Testamentin tekijä Testamenttiehdot Testamenttilajit Testamentin vaikutus perinnönjaossa 44
4 3 4. PERINNÖSTÄ MAKSETTAVA VERO Perintöverotus ja verovelvollisuus Veronalainen omaisuus Omaisuuden arvostaminen Luonnolliset vähennykset Perintöveron määrä Veroluokat Vähennykset veronalaisesta perintöosuudesta Ennakkoperintö ja lahja perintöverotuksessa VEROSUUNNITTELU KUOLEMAN VARALLE Testamentin avulla Puolison omistusoikeus Puolison hallintaoikeus Muun etuuden testamenttaaminen Testamentin saajat Ilman testamenttia Ennakkoluopuminen Ennakkoperintö Lahja ja lahjanluonteinen kauppa Vakuutukset VEROSUUNNITTELU PERITTÄVÄN KUOLEMAN JÄLKEEN Perinnöstä luopuminen Omaisuuden myyminen Kuolinpesän pitäminen jakamattomana YHTEENVETO 100 LÄHDELUETTELO 105
6 5 OIKEUSTAPAUSLUETTELO Korkein oikeus KKO 1938 II 78 s. 35 KKO 1964 II 106 s. 33 KKO 1987:55 s. 43 KKO 1992:94 s. 95 KKO 1997:107 s. 91 KKO 2000:100 s. 29 Korkein hallinto-oikeus KHO 1969 II taltio 3284 s taltio 1838 s. 55 KHO 1978 II taltio 2178 s. 50 ja 69 KHO 1980 II taltio 4316 s. 88 KHO 1981 II taltio 3966 s taltio 4518 s. 80 KHO 1987 B taltio 2254 s taltio 682 s. 85
8 7 LYHENNELUETTELO AL Avioliittolaki /234 HE Hallituksen esitys HolhTL Laki holhoustoimesta /442 KHO Korkein hallinto-oikeus KK Kirjallinen kysymys KKO Korkein oikeus PerVL Perintö- ja lahjaverolaki /378 PK Perintökaari /40 TVL Tuloverolaki /1535 VakSopL Vakuutussopimuslaki /543
10 9 VAASAN YLIOPISTO Kauppatieteellinen tiedekunta Tekijä: Juha Silander Tutkielman nimi: Perintö, testamentti ja verosuunnittelu Ohjaaja: Asko Lehtonen Tutkinto: Kauppatieteiden maisteri Laitos: Talousoikeuden laitos Oppiaine: Talousoikeus Aloitusvuosi: 1999 Valmistumisvuosi: 2007 Sivumäärä: 109 TIIVISTELMÄ Perintöön ja jäämistöön liittyvät seikat koskettavat lähes kaikkia ihmisiä, mutta ne ovat silti suhteellisen huonosti tunnettuja. Tutkielman tarkoituksena on antaa kattava kokonaiskuva perinnöstä, testamentista sekä perintöoikeuteen liittyvästä verosuunnittelusta. Tavoitteena on selvittää erityisesti, mikä on verosuunnittelun merkitys perintöverotuksessa ja mitä keinoja tulisi käyttää taloudellisesti parhaan tuloksen saavuttamiseksi. Tutkielmassa tutustutaan aluksi perintöverotuksen asemaan suomalaisessa yhteiskunnassa sekä pohditaan verosuunnittelun merkitystä perintösaantojen kohdalla. Luvussa kaksi selvitetään lakimääräisen perimysjärjestyksen perusperiaatteet sekä pohditaan rekisteröidyn parisuhteen ja avioehdon erityiskysymyksiä perintöoikeuden näkökulmasta. Testamenttiin tutustutaan niin muotovaatimusten, pätemättömyyskysymysten kuin myös testamenttilajien osalta. Perintöverotusta tarkasteltaessa selvitetään erityisesti veronalaisen omaisuuden arvostamista sekä niitä kriteereitä, joiden avulla maksettavaksi tuleva perintövero määrätään. Tutkielman loppuosassa, luvuissa viisi ja kuusi, perehdytään perintöverotukseen liittyviin verosuunnittelumahdollisuuksiin. Tarkastelussa ovat sekä kuoleman varalle että perittävän kuoleman jälkeen tehtävät verosuunnittelun muodot. Tutkielman aineistona käytetään oikeustieteellisen kirjallisuuden lisäksi erityisesti hallituksen esityksiä sekä perintöverotuksesta kirjoitettuja artikkeleita. Tutkielman perusteella voidaan todeta, että hyvin toteutetulla verosuunnittelulla on mahdollista saavuttaa merkittäviäkin taloudellisia hyötyjä. Erityisesti puolisolle annetun hallintaoikeustestamentin ja lahjoiksi nimettyjen ennakkoperintöjen avulla saadaan perintöveroa huomattavasti pienennettyä. Myös henkilövakuutuksiin pohjautuvaa verosuunnittelua voidaan pitää tuloksellisesti merkittävänä. Verosuunnittelun menestyksekäs toteuttaminen edellyttää kuitenkin kattavaa tietoa perintöverotuksesta ja se ei näin ole kaikkien tasapuolisesti hyödynnettävissä. Perintöverotuksen mahdollinen keveneminen tulevaisuudessa saattaa kuitenkin muuttaa tilannetta huomattavasti nykyisestä. AVAINSANAT: perintö, perintöverotus, testamentti, verosuunnittelu
12 11 1. JOHDANTO 1.1. Johdatus aiheeseen Yleinen käsitys perimisestä ja testamentista Lähes jokainen joutuu tekemisiin perintöoikeuden kanssa jossain vaiheessa elämäänsä. Tästä syystä voisi olettaa, että ihmisillä on suhteellisen hyvät perustiedot perimiseen liittyvistä käytännön asioista. Näin ei kuitenkaan läheskään aina ole. Osasyynä tähän on varmasti se, että perintö ja testamentin tekeminen nähdään lähinnä vanhuuteen kuuluvina asioina ja niihin ei haluta paneutua ennenaikaisesti. Jotkut jopa kokevat, että esimerkiksi testamentin tekeminen ennen vanhuusikää on selvä aavistus omasta ennenaikaisesta kuolemasta. Vaikka asia kuulostaakin lähinnä myyttiseltä, yllättävän moni ajattelee edelleen niin. Useimmat suomalaiset tietänevät, että henkilön kuoltua hänen lähiomaisensa perivät hänet, mikäli testamentista ei muuta käy ilmi. Testamentin tiedostetaan mahdollistavan lakisääteisen perimysjärjestyksen muuttamisen. Sen sijaan tieto rintaperillisten lakiosan loukkaamattomuudesta on huomattavan vähäistä. Usein kuulee sanottavan, että vanhemmat päättivät tehdä lapsensa perinnöttömäksi. Kuitenkin lain silmissä tämä on mahdollista ainoastaan huomattavan poikkeuksellisissa tapauksissa, jolloin perillisen on täytynyt tahallisella rikoksella syvästi loukata perittävää tai hänen sukulaistaan, tai viettää jatkuvaa kunniatonta tai epäsiveellistä elämää. 1 Lesken asema perijänä ei myöskään liene kaikille selvä. Usein esitettävän käsityksen mukaan lakisäätäisessä perimysjärjestyksessä leski perii puolisonsa kaiken omaisuuden. Käytännössä näin ei kuitenkaan ole. Mikäli vainajalla on rintaperillisiä, he ohittavat lesken perimysjärjestyksessä ja perivät näin edesmenneen henkilön kokonaisuudessaan. 2 Lesken suojaksi on kuitenkin määritelty tiettyjä erityisoikeuksia, joita esitellään myöhemmin. Epäselvyyttä aiheuttaa myös nyt jo käsitteeksi muodostunut avoliitto. Termi on sinänsä harhaan johtava, sillä kysymys ei varsinaisesti ole mistään liitosta, ainoastaan kahden ihmisen elämisestä yhdessä. Valitettavan usein vasta perunkirjoituksen yhteydessä huomataan, että avioliitto olisi ollut jo yksinomaan perimisen kannalta järkevä vaihtoeh- 1 Linnainmaa 2002: Lehtola 2001: 31.
13 12 to. Avopuoliso ei voi koskaan periä vainajaa lakimääräisesti, vaan omaisuuden saaminen voi perustua ainoastaan testamenttiin, jossa niin erikseen todetaan. Näissäkin tapauksissa perintövero on huomattavan korkea, tiettyjä poikkeustapauksia lukuun ottamatta Perintöverotus suomalaisessa yhteiskunnassa Perintöverotuksella on merkittävä rooli suomalaisessa verotusjärjestelmässä. Perintöverotuksessa verotetaan varallisuuden lisääntymisestä progressiivisen veroasteikon mukaisesti. Veron määrä riippuu ainoastaan perityn omaisuuden arvosta, ei esimerkiksi omaisuuden laadusta. Merkitystä ei myöskään ole sillä, onko omaisuus varallisuusverotuksessa verotettavaa varallisuutta vai ei. 4 Perintöverotuksessa, kuten verotuksessa ylipäänsäkin, pyritään kohtelemaan verovelvollisia tasapuolisesti ja yhdenmukaisesti. Tämä ei valitettavasti kuitenkaan toteudu läheskään aina, sillä eri verovirastojen tekemisissä päätöksissä on havaittavissa suuriakin linjaeroja. 5 Perintöverotus koetaan usein erittäin epämiellyttäväksi tavaksi valtion rahastaa kansalaisiaan. Erityisesti läheisen kuolemasta aiheutuneen suuren surun keskellä perintöveron maksaminen tuntuu suorastaan kohtuuttomalta. Lisäksi perintöverotus muun muassa heikentää perheyrityksen perineen henkilön mahdollisuuksia yritystoiminnan jatkamiseen. Tämä taas on vahvasti ristiriidassa valtion pyrkimyksen kanssa tukea yksityisyrittäjiä. 6 Voidaankin siis kysyä, miksi valtio perii perintöveroa? Perintöveron muutoksesta jätetyn kirjallisen kysymyksen (KK 120/2005 vp) vastauksessaan valtiovarainministeri Kalliomäki toteaa, että perintöverotukseen ei kohdistu kansainvälisestä veropohjasta aiheutuvia alentamispaineita, joten siitä on vakaana veropohjana tärkeää pitää kiinni. Hän toteaa myös, että korvaavien verotulojen löytäminen olisi vaikeaa. 7 Valtiontaloudellinen peruste perintöveron olemassaololle onkin perusteista epäilemättä vahvin. Perintöveron olemassaoloa voidaan kuitenkin perustella myös jakopoliittisesta ja yhdenvertaisuuden näkökulmista. Mikäli perintöveroa ei lainkaan perittäisi, syntyisi helposti suuriakin varallisuuseroja, mikä taas olisi ristiriidassa valtion muun verotuksen kanssa. 3 Linnainmaa 2002: Helokoski & Lindholm 2005: Puronen 2004: Lassila, Rantala & Valkonen 2002: KK 120/2005 vp.
14 13 Perintö- ja lahjaverotuksen osuus Suomen valtion tuloissa on suhteellisen merkittävä. Valtion vuoden 2006 talousarvioesityksessä perintö- ja lahjaveromomentille on merkitty saatavia tuloja 490 miljoonaa euroa. Vuoden 2005 talousarviossa perintö- ja lahjaverotuloja oli arvioitu saatavan 468 miljoonaa, joten kasvua odotetaan tapahtuvan noin neljä prosenttia. Vuoden 2006 valtion tuloarvioiden kokonaismäärä on 39,6 miljardia euroa, josta verojen ja veronluonteisten tulojen osuus on 33,4 miljardia. Näin ollen perintö- ja lahjaverotuksen osuus talousarviossa on lähes 1,5 % kaikista verotuloista. 8 Perintöverotuksen poistamiselle tai lieventämiselle on kuitenkin suuria paineita. Asiasta on käyty kovaa keskustelua niin eduskunnassa kuin myös mediassa erityisesti viimeisten kahden vuoden aikana. Muun muassa emeritusprofessori Aulis Aarnio (2006) toteaa Aamulehteen kirjoittamassaan artikkelissa, että suomalainen perintöverotus ei ole millään tavalla järkevä eikä oikeudenmukainen. Hän tuo myös esille, että perintö- ja lahjaveron tuotto on kasvanut viimeisten kahdenkymmenen vuoden aikana yli kaksikymmenkertaiseksi, mikä tosin suureksi osaksi selittyy kansalaisten vaurastumisella. 9 Lähiomaisten perintö- ja lahjaveron poistamista käsittelevän kirjallisen kysymyksen (KK 176/2006 vp) vastauksessaan valtiovarainministeri Heinäluoma tuo kaikesta huolimatta selvästi esille, että perintöveron uudistamistarpeita arvioidaan seuraavan kerran vasta tulevissa hallitusneuvotteluissa, ei aikaisemmin. 10 Toukokuun 2006 lopussa ilmestyneen Kauppalehden kannessa vakuutettiinkin, että perintövero tulee kevenemään vuoden 2007 jälkeen. Kevennystapa ei kuitenkaan vielä ollut selvillä Verosuunnittelun merkitys perinnön yhteydessä Verosuunnittelun keskeisimpänä ajatuksena on toimia lain sallimissa rajoissa rationaalisesti niin, että valtiolle maksettava vero jäisi mahdollisimman alhaiseksi. Parhaimmillaan verosuunnittelulla voidaankin saada huomattavaa taloudellista hyötyä. Merkittävä osa yksityishenkilöiden verosuunnittelua liittyy juuri perintöveroon. Verosuunnittelu kannattaa aloittaa hyvissä ajoin, perittävän vielä eläessä. Tuolloin voidaan huolella laskea, mikä vaihtoehto sopii kyseiseen tilanteeseen parhaiten, ottaen 8 Valtion talousarvioesitykset Aarnio (2006): KK 176/2006 vp. 11 Hertsi (2006): 1.
15 14 mahdollisesti huomioon myös perillisten toiveet järjestelyiden suhteen. Tulevaan perintöön liittyvän verosuunnittelun yhteydessä yksityishenkilöt turvautuvat usein myös lakimiesten apuun. Tämä lieneekin perusteltua kaikkien olennaisten asioiden huomioimiseksi. Veroseuraamusten ennakointi ei ole missään määrin helppoa, sillä perintöverotukseen vaikuttavat niin sukulaissuhteet, perinnön määrä kuin myös lainsäädännön mahdolliset muutokset. Viimeisimpään ammattilaisetkaan eivät välttämättä osaa varautua. Myös luonnollisuudesta poikkeavat asiat tulisi osata ottaa huomioon. Valitettavan usein vanhemmat ovat siirtäneet huomattavan osan omaisuudestaan lapselleen ennakkoperintönä, ja kuitenkin lapsi on lopulta ehtinyt kuolla ennen vanhempiaan. Verosuunnittelua on mahdollista tehdä myös vielä perittävän kuoltua, perillisen toimesta. Tämä saattaa olla useissa tapauksissa perusteltuakin, erityisesti silloin, kun perittävä ei ole eläessään tehnyt verosuunnittelua hänen jälkeensä jäävästä omaisuudesta. Perittävän kuoleman jälkeisellä verosuunnittelulla voidaan ennen kuolemaa tehdyn verosuunnittelun tapaan pienentää perintöverotuksessa maksettavaksi tulevaa veroa Tutkimustehtävä Tutkimuksen pääaiheina on selvittää testamenttia ja sen vaikutuksia perinnönjaossa sekä tutkia verosuunnittelun mahdollisuuksia perintöverotuksen yhteydessä. Jotta pääaiheita voitaisiin käsitellä tutkimuksessa mielekkäästi, on perusteltua selvittää myös lakimääräisen, ilman testamenttia tapahtuvan perimisen taustaa sekä tutustua perinnöstä normaalitilanteessa maksettavan veron määräytymiseen. Tutkimuksella halutaan antaa lukijalle käytännön tietoa lakisääteisestä perimyksestä, testamentin laadinnasta ja eri testamenttityypeistä sekä jäämistön verokohtelusta. Keskeisenä tarkoituksena on myös rohkaista perintöön liittyvään verosuunnitteluun tuomalla esille vaihtoehtoisia tapoja verosuunnittelun toteuttamiseen sekä esittelemällä sen tarjoamia mahdollisuuksia ja siitä saatavia hyötyjä. Tutkimusaiheen laajuudesta johtuen on tarpeellista tehdä tiettyjä rajauksia. Tästä syystä tutkimuksessa käsitellään ainoastaan Suomessa tapahtuvaa jäämistösaantoa ja verosuunnittelua. Näin ollen tutkimuksen ulkopuolelle jäävät kaikki yrityksiin ja sukupolvenvaihdoksiin liittyvät asiat. Edelleen tutkimuksen ulkopuolelle rajataan maatalouden ja metsätalouden myyntiin liittyvät huojennussäännökset. Verosuunnittelua tarkastellaan
16 15 ainoastaan verolain sallimissa rajoissa, joten veron kiertämiselle ei ole varattu tutkimuksessa omaa alalukua Tutkimuksen jäsentely Tutkimus on jaettu johdanto- ja loppuluvun lisäksi viiteen eri lukuun, joissa kussakin käsitellään tutkimuksen aihetta hieman eri näkökulmasta. Luvut on pyritty järjestämään mahdollisimman loogiseen esitysjärjestykseen siten, että lukijalle muodostuisi selkeä kokonaiskuva käsiteltävästä asiasta. Luvut ovat itsenäisiä kokonaisuuksia, joten niiden eriaikainen lukeminen on mahdollista. Jälkimmäiset luvut liittyvät kuitenkin aikaisemmissa luvuissa esitettyyn, joten ensimmäisten lukujen asioiden tuntemus on muiden lukujen ymmärtämisen kannalta oleellista. Tutkimuksen toisessa luvussa, Perintö, käsitellään perimistä niissä tilanteissa, joissa erillistä testamenttia ei ole laadittu. Perimysjärjestyksessä keskitytään erityisesti rintaperillisiin, aviopuolison perimysoikeuteen, lähisukulaisiin sekä mahdolliseen sijaantuloon perimysjärjestyksessä. Paljon yleistä keskustelua herättänyt avopuolison rooli perijänä käydään niin ikään läpi. Mielenkiintoisen lisänsä lukuun tuovat lain muutama vuosi sitten mahdollistama rekisteröity parisuhde sekä sen vaikutukset perimiseen. Aihe on saanut merkittävästi palstatilaa julkisuudessa, joten asiaa käsitellään suhteellisen laajasti, myös lakiuudistuksen taustoja selvittäen. Luvussa tuodaan esille myös avioehdon merkitys perinnönjakoa suoritettaessa. Kolmannessa luvussa, Testamentti, tarkastellaan testamenttia asiakirjana ja käydään läpi siltä edellytetyt muotovaatimukset sekä normaalitapauksessa että hätätilanteessa. Keskeisen osan luvusta muodostaa testamenttilajien esittely, jolla on tärkeä tehtävä myös suhteessa tutkimuksen verosuunnitteluun liittyviin lukuihin. Kolmannessa luvussa pohditaan myös testamentin todellisia vaikutuksia perinnön määrään tutkien samalla, missä tilanteissa testamentin laatiminen on perusteltua ja missä ei. Lisäksi selvitetään testamentin pätemättömyyteen johtavia seikkoja. Tutkimuksen neljännessä luvussa, Perinnöstä maksettava vero, käsitellään perinnön verottamista normaaliolosuhteissa, ilman erillistä verosuunnittelua. Luvussa tarkastellaan veronalaisen omaisuuden arvostamistapoja sekä omaisuudesta tehtäviä luonnollisia vähennyksiä. Luvussa käydään myös läpi niitä tekijöitä, joiden perusteella perintöveron
17 16 määrä ratkaistaan. Keskeisessä asemassa tässä ovat luonnollisesti laissa säädetyt veroluokat. Luvussa pohditaan niin ikään ennakkoperinnön vaikutusta perintöveron määrään, eräänlaisena siltana seuraavien lukujen verosuunnittelulle. Viidennessä luvussa keskitytään verosuunnittelumahdollisuuksiin perittävän yhä eläessä. Luvun otsikkona on Verosuunnittelu kuoleman varalle. Luvussa tarkastellaan verosuunnittelua sekä testamentin avulla että ilman. Testamenttiin pohjautuvassa suunnittelussa keskeisessä osassa ovat luvussa kolme esitellyt testamenttilajit sekä erilaisten toistuvaisluonteisten etujen testamenttaaminen. Muuhun kuin testamenttiin perustuvan verosuunnittelun esittelyssä käydään läpi muun muassa ennakkoluopumisen ja ennakkoperinnön vaikutukset perintöverotukseen. Koska myös lahja ja lahjanluonteinen kauppa on nähtävä eräinä perintöverosuunnittelun muotoina, niitä tarkastellaan omassa alaluvussaan. Edelleen perehdytään henkilövakuutuksiin verosuunnittelun näkökulmasta. Tutkielman kuudennessa luvussa, Verosuunnittelu perittävän kuoleman jälkeen, paneudutaan perijän mahdollisuuksiin minimoida maksettavaksi tulevan perintöveron määrää. Tarkastelussa ovat niin perinnöstä luopuminen, omaisuuden myyminen kuin myös kuolinpesän pitäminen jakamattomana. Luvussa pohditaan myös, miten lesken hallintaoikeus voidaan nähdä yhtenä verosuunnittelun muotona. Sekä viidennessä että kuudennessa luvussa esitellään myös esimerkkilaskelmia, joiden avulla verosuunnittelun merkitys on helppo havaita. Yhteenvedossa kerrataan lyhyesti tutkimuksessa keskeisiksi seikoiksi nousseita perintöön, testamenttiin ja sen laadintaan sekä perintöverosuunnitteluun liittyviä asioita. Samalla pohditaan, ovatko perintösaantoja ja perintöverotusta ohjaavat lait ajan tasalla ja miltä osin niitä mahdollisesti tulisi päivittää. Luvussa mietitään edelleen, tietävätkö ihmiset riittävästi perintöverotukseen liittyvän verosuunnittelun mahdollisuuksista vai tulisiko tietoa jakaa nykyistä enemmän. Lopuksi kysytään, onko perintöverotuksella tulevaisuutta Suomessa vai ei.
18 17 2. PERINTÖ 2.1. Perintö ja sovellettava laki Henkilön kuollessa hänen jälkeensä jäänyt omaisuus tai ainakin osa siitä siirtyy useimmiten perintönä kuolleen sukulaisille tai testamentissa erikseen määrätyille luonnollisille henkilöille tai oikeushenkilöille. Kuoleman johdosta tapahtuvaa omistajanvaihdosta säädellään perintöoikeudessa. Suurin osa asiaa koskevista säännöksistä on kirjattuna perintökaaressa. Perintökaaren keskeisin tehtävä on luonnollisesti juuri omistajanvaihdosten toimivuuden turvaaminen, mutta säädöksillä on myös muita, selkeästi yhteiskunnallisia tehtäviä. Perintökaaren avulla toteutetaan niin elinkeinopoliittisia, asunto- ja sosiaaliturvapoliittisia kuin myös koulutus- ja kasvatuspoliittisia tehtäviä. 12 Perinnön saamiselle on asetettu laissa tiettyjä edellytyksiä. Niiden mukaan perinnön voi saada ainoastaan sellainen henkilö, joka elää perittävän kuolinhetkellä. Näin ollen esimerkiksi suunnitteilla ollut lapsenlapsi ei voi olla perijänä. Sen sijaan vielä syntymätön, mutta perittävän kuolinhetkellä jo siitetty lapsi on oikeutettu perillisen asemaan, olettaen, että hän syntyy elävänä. Lapsen ja vanhemman suhteen tulee luonnollisesti olla oikeudellisesti pätevä. Edellytyksenä lakimääräiselle perimykselle on lisäksi riittävän läheinen sukulaisuussuhde, avioliitto, rekisteröity parisuhde tai ottolapsisuhde perittävän kanssa. 13 Perillisen kansalaisuudella ei ole mitään merkitystä suhteessa perinnön saamiseen. Näin ulkomaalaisilla on Suomessa samat oikeudet perintöihin kuin suomalaisillakin. Tiettyjä rajoituksia tulee käytännössä vastaan ainoastaan silloin, kun perittävä omaisuus sijaitsee Ahvenanmaalla. 14 Syynä tähän on Ahvenanmaan itsehallintolaki ( /1144), joka muun muassa määrittelee, kuka saa omistaa kiinteistön Ahvenanmaalla. 15 Tällöin edes Suomen kansalaisen perintöoikeus ei siis ole itsestäänselvyys. Kuolleeseen Suomen kansalaiseen sovelletaan perusperiaatteen mukaan aina Suomen perintökaaren säädöksiä, mikäli hänellä ei ollut eläessään erityisiä liittymiä ulkomaille. 16 Jos henkilö kuitenkin vietti merkittävän osan elämästään ulkomailla tai hänellä oli keskeisiä siteitä ulkomaille, esimerkiksi avioliitto ulkomaalaisen kanssa, voivat muiden 12 Aarnio & Kangas 2002: Kangas 2002: 97; ks. lakimääräisestä perimyksestä tarkemmin alaluku Kangas 2002: Ahvenanmaan itsehallintolaki Aarnio & Kangas 2002: 158.
19 18 maiden perintölainsäädännöt tulla kyseeseen. Nykyään perittävän on tällaisissa tapauksissa mahdollista tehdä testamenttimuotoinen asiakirja, jolla hän määrittelee, mitä lakia toivoo sovellettavan perimykseen. Tärkeää on kuitenkin huomata, että laki ei salli toisen maan lain valintaa esimerkiksi vain tietyn esineen osalta. 17 Mikäli perittävä ei ole erikseen määrännyt sovellettavaa lakia, mutta hänellä oli kuitenkin merkittäviä siteitä ulkomaille, sovelletaan perimykseen sen valtion lakia, jossa hänellä oli kotipaikka kuollessaan. Tämä kuitenkin edellyttää samaa kotipaikkaa vähintään viiden vuoden ajan yhtäjaksoisesti. Mikäli henkilö muutti usein eikä viiden vuoden ehto täyty, määräytyy sovellettava laki kansalaisuuden perusteella, ellei voida selkeästi osoittaa, että henkilön siteet olivat omaa kotimaataan voimakkaammat muualle. 18 Perinnön saaminen ei ole kaikissa tapauksissa itsestäänselvyys, vaikka lakisääteinen perimysjärjestys niin osoittaisikin. Mikäli henkilö aiheutti perittävän kuoleman tahallisesti, ei hänellä ole oikeutta perintöön tai testamentilla määrätyn omaisuuden saamiseen. Yhtä lailla oikeus perintöön voidaan menettää olemassa olevan testamentin tahallisella salaamisella tai hävittämisellä. 19 Perittävä voi myös tiettyjen edellytysten täyttyessä tehdä perillisensä perinnöttömäksi. 20 Erikoisen tapauksen perinnön ja perimisen kannalta muodostaa tilanne, jossa perittävän lisäksi myös perillinen on kuollut. Mikäli ei voida todistaa, että perillinen on ollut elossa vielä perittävän kuollessa, katsotaan perillisen kuolleen jo ennen perittävää. Käytännössä kahden henkilön samanaikainen kuolema tulee useimmiten kysymykseen onnettomuustilanteissa. Jos onnettomuudessa kuolee esimerkiksi sekä vanhempi että lapsi, katsotaan lapsen kuolleen ennen vanhempaansa ja vastaavasti vanhemman kuolleen ennen lasta. Tällöin kumpikaan ei peri toista edes hetkellisesti. 21 Mikäli perittävältä ei hänen kuollessaan jää perintöön oikeutettuja sukulaisia tai testamentin saajia, menee perintö valtiolle. Tämä ei kuitenkaan ole huomattavan yleistä, sillä esimerkiksi vuonna 2004 valtio peri vain 219 henkilöä. Osasyynä tähän on kuntien mahdollisuus anoa perintöä Valtiokonttorilta. Lisäksi, vaikka henkilöllä ei olisikaan 17 Mikkola 2004: Mikkola 2004: Kangas 2002: Ks. perinnöttömäksi tekemisestä tarkemmin alaluku Kangas 2006: 314.
20 19 lähisukulaisia, valtio syrjäytetään perimyksessä useimmissa tapauksissa testamentilla. Valtiolla on kuitenkin oikeus valvoa testamenttien pätevyyttä Perimysjärjestys Rintaperilliset Perintökaaren 2 luvun 1 :ssä esitetyn perimysjärjestyksen perustana on niin sanottu parenteeliperiaate. Parenteeli on tiettyä perillisryhmää tarkoittava käsite. Lain näkökulmasta parenteeleja on kolme. Huomionarvoista kuitenkin on, että leskeksi jääneen puolison tai parisuhdekumppanin (rekisteröity parisuhde) oikeuksien katsotaan ikään kuin asettuvan parenteelien väliin. Puhdas parenteelijärjestys toteutuu ainoastaan silloin, kun perittävältä ei jää jälkeensä puolisoa tai parisuhdekumppania. Edellytyksenä on lisäksi, että perittävä ei ole tehnyt testamenttia omaisuudestaan ennen kuolemaansa. 23 Mikäli perittävä ei ollut kuollessaan naimisissa tai rekisteröidyssä parisuhteessa, eikä testamentista muuta johdu, perivät perittävän rintaperilliset kuolleen henkilön koko omaisuuden. Rintaperilliset kuuluvat edellä esitellyssä parenteelijärjestelmässä ensimmäiseen parenteeliin. Merkille pantavaa on, että rintaperillisiksi katsotaan niin aviolapset, avioliiton ulkopuolella syntyneet lapset, ottolapset kuin myös jopa raiskauksen tuloksena syntyneet lapset. Avioliiton ulkopuolella syntynyt lapsi perii isänsä ja isänpuoleiset sukulaiset silloin, kun lapsen isyys on tunnustettu tai vahvistettu kanteen avulla. 24 Ottolasten osalta perimysoikeuteen vaikuttaa adoption tapahtumisajankohta. Mikäli ottolapsisuhde on syntynyt ennen , on kyseessä niin sanottu heikon adoption periaate, jolloin ottolapsella on säilynyt perimysoikeus myös biologiseen sukuunsa. Ottolapsi perii biologiset vanhempansa normaalisti ja vastaavasti, mikäli ottolapselta ei ole kuollessaan jäänyt rintaperillisiä ja ottovanhempaa ei ole, biologinen vanhempi saa ottolapsen perinnön. Ottolapsi perii kuitenkin myös ottovanhempansa, mutta ei enää heidän sukulaisiaan. Ottolapsen biologisen suvun omaisuus ei puolestaan siirry ottovanhemman sukuun. Jos ottolapsisuhde on taas syntynyt jälkeen, sovelletaan niin sanottua 22 Puronen 2005: 19; Kangas 2006: Kangas 2006: Kangas 2006:
21 20 vahvan adoption periaatetta, jolloin ottolapsi on rintaperillisen asemassa ottovanhempaansa nähden. Tällöin perimyksellistä sidettä biologisiin vanhempiin ei ole. 25 Perintö jakautuu aina tasan rintaperillisten kesken. Mikäli joku rintaperillisistä on kuollut ennen perittävän kuolemaa, sovelletaan sijaantuloperiaatetta, jossa kuolleen lapsen rintaperilliset perivät vainajan oman vanhempansa sijaan. Oikeus sijaantuloon on rajaton, joten vaikka vainajan lapsenlapsikin olisi kuollut, siirtyy perintö lapsenlapsen lapsille. 26 Esimerkki 1: Henkilö A kuolee. Hänen jälkeensä ei jää leskeä, mutta 3 lasta, joista kaksi (B ja C) ovat ottolapsia (ottolapsisuhteet syntyneet jälkeen) ja yksi biologinen lapsi (D). Ottolapset B ja C ovat elossa, mutta biologinen lapsi D on kuollut. Hänellä on kaksi lasta (E ja F). E on elossa, F on kuollut. F:llä on yksi lapsi (G). A:n perintö jakautuu seuraavasti: Ottolapset B ja C saavat kumpikin yhden kolmasosan A:n perinnostä, D:n lapset E ja F tulevat kuolleen D:n sijaan perimyksessä. Tällöin E saa perintönä yhden kuudesosan ja G kuolleen vanhempansa F:n sijaan samaten yhden kuudesosan. Mikäli perittävä on ennen kuolemaansa tehnyt omaisuudestaan lakisääteisestä perimysjärjestyksestä poikkeavan testamentin, sovelletaan aina testamentissa esitettyä vainajan viimeistä tahtoa. Rintaperillisillä on kuitenkin oikeus lakiosaan, joka on puolet heille lakisääteisen perimysjärjestyksen mukaan kuuluvasta perintöosasta. 27 Lakiosaa laskettaessa otetaan huomioon perittävän ennen kuolemaansa tekemät erityiset luovutukset, esimerkiksi testamenttiin rinnastettavat lahjat, joiden antaminen on koitunut lakiosaperillisen vahingoksi. Myös mahdollinen ennakkoperintö huomioidaan, mikäli perittävä ei ole sitä erikseen estänyt ilmoittamalla, että kyseistä lahjaa ei ole pidettävä ennakkoperintönä. 28 Lakiosa liittyy myös lakimääräiseen perimysjärjestykseen ottolapsien osalta. Mikäli ottolapsisuhde on syntynyt ennen , on ottolapsen oikeus ottovanhempiensa perintöön riippuvainen biologisten lasten lakiosista. Mikäli ottovanhemmilla on myös biologisia lapsia, ei ottolapsen perintöoikeus saa loukata näiden biologisten lasten oikeutta lakiosaan Aarnio & Kangas 2002: Linnainmaa 2002: Linnainmaa 2002: Aarnio & Kangas 2002: 234; ks. lakiosasta tarkemmin alaluvut 3.4. ja Linnainmaa 2002: 28.
22 21 Esimerkki 2: Esimerkissä 1 käsitelty perinnönjako olisi näyttänyt huomattavasti erilaiselta, mikäli ottolasten B ja C ottolapsisuhteet A:han olisivat syntyneet ennen Tällöin D ainoana biologisena lapsena olisi ollut oikeutettu lakiosaan, eli tässä tapauksessa puoleen A:n koko omaisuudesta. Perinnönjaossa B ja C olisivat siis kumpikin saaneet yhden neljäsosan A:n perinnöstä, samoin kuin D:n jälkeläinen E sekä F:n jälkeläinen G. Näin B:n ja C:n perintöosuus olisi pienentynyt yhdestä kolmasosasta yhteen neljäsosaan samalla kun E:n ja G:n osuudet olisivat kasvaneet yhdestä kuudesosasta yhteen neljäsosaan. Varsinaisen perimysoikeuden lisäksi rintaperillisillä on tiettyjä oikeuksia avustuksiin kuolinpesän varoista. Ensinnäkin turvattomilla lapsilla (ottolapset mukaan lukien), kuten myös leskellä, on oikeus saada elatuksensa vainajan jäämistöstä koko sen ajan, kun pesänselvitystä tehdään, käytännössä perinnönjaon lainvoimaisuuteen saakka. Sääntöön ei vaikuta se, oliko vainajalla todellisuudessa enemmän velkoja kuin jäämistössä on varoja. Vastaavasti, mikäli vainajan alle 21-vuotias lapsi tarvitsee rahaa koulutukseensa tai kasvatukseensa enemmän kuin hänelle perintönä siirtyvä määrä on, tulee hänelle antaa avustusta jäämistön säästöstä. Avustuksen antamisen edellytyksenä on kuitenkin avustustarpeen toteennäyttäminen. Mikäli tarve avustukselle pystytään todistamaan, on kasvatusavustuksen maksaminen välttämätöntä ja esimerkiksi testamentti käy siltä osin tehottomaksi Aviopuolison perimysoikeus Jos perittävä oli kuollessaan avioliitossa tai rekisteröidyssä parisuhteessa ja häneltä ei jäänyt jälkeensä lainkaan rintaperillisiä, menee vainajan omaisuus perintönä leskelle. Rintaperillisiksi lasketaan tässä niin lapset, ottolapset kuin myös edellisten jälkeläiset. 31 Ennen vuonna 1965 voimaan tullutta perintökaarta tällaista lesken perimysoikeutta ei ollut olemassa. Tuohon asti vainajan osuus puolisoiden pesästä meni aina vainajan sukulaisille, mikäli omaisuutta ei ollut erikseen testamentattu leskelle. 32 Lainmuutos on kuitenkin erittäin perusteltu, onhan puolisoilla usein yhteinen talous, ja myös sosiaalinen vastuu toisesta on huomattavan korkea. Aviopuolison perimysoikeus ei kuitenkaan nykyäänkään ole täysin yksiselitteinen. Ensinnäkin, mikäli puolisoilla on avioero vireillä oikeudessa toisen puolison kuollessa, 30 Aarnio & Kangas 1994: Koponen 2003: Gottberg 1996: 82.
23 22 leski ei peri vainajaa. Leski voidaan myös ohittaa testamentilla eikä hänellä ole oikeutta lakiosaan, kuten rintaperillisillä. 33 Suurin monimutkaisuus lesken perimysoikeuteen sisältyy kuitenkin perimisen kaksivaiheisuuteen. Mikäli vainajalta jäi jälkeensä muita läheisiä perillisiä kuin rintaperillisiä, ei leski peri puolisoaan lopullisesti. Vainajan toissijaisten perillisten perintöoikeutta ainoastaan lykätään lesken kuolemaan asti. Ajatuksena tässä on, että sukuperimys lopulta toteutuu ja vainajan omaisuus saadaan näin säilymään omassa suvussa. Toissijaisiksi perillisiksi lasketaan vainajan vanhemmat sekä sisarukset tai heidän jälkeläisensä. 34 Leski kuitenkin perii puolisonsa lopullisesti, mikäli vainajan läheisimmät elossa olevat perilliset ovat esimerkiksi isovanhempia, setiä tai tätejä. Vaikka vainajalta jäisi jälkeen toissijaisia perillisiä, leski saa perimäänsä omaisuuteen lähes rajoittamattoman määräysvallan. Hän voi esimerkiksi myydä omaisuutta, antaa sitä lahjaksi tai vaihtaa sitä muuhun omaisuuteen. Tähän leski ei tarvitse kenenkään toissijaisen perillisen lupaa. Merkittävää kuitenkin on, että leski ei voi määrätä omaisuudesta testamentissa. 35 Lesken kuollessa toissijaiset perilliset perivät ensiksi kuolleen puolison omaisuuden. Mikäli pesän arvo on kasvanut ensiksi kuolleen puolison kuoleman jälkeen, menee pesän vaurastuminen lesken perillisten hyväksi, olettaen, että vaurastuminen on johtunut lesken saamasta perinnöstä, lahjasta tai testamentista, tai leski on omalla ansiotoiminnallaan saanut pesää vaurastutettua. 36 On myös mahdollista, että ensin kuolleen puolison toissijaiset perilliset ovat kaikki ehtineet kuolla ennen lesken kuolemaa. Tällöin koko lesken hallinnoima omaisuus menee lesken suvulle, riippumatta siitä, kuinka suuri osa omaisuudesta on aikoinaan ensin kuolleelta puolisolta perittyä. Toisaalta, mikäli leski kuolee perillisittä, menee hänen omaisuutensa perintönä toissijaisille perillisille. 37 Näin ollen lesken omaisuus ei siirry valtiolle, jos edes ensiksi kuolleen puolison toissijaisia perillisiä on elossa. Lesken perimysoikeuden yhteydessä on tärkeää pohtia myös perinnönjaon ja pesänjaon eroa. Jos ensiksi kuolleelta puolisolta ei ole jäänyt rintaperillistä, suoritetaan lesken eläessä tai hänen kuoltuaan pesänjako, johon osallistuvat toissijaiset perilliset sekä leski tai hänen perillisensä. Toissijaiset perilliset eivät voi vaatia pesänjakoa lesken eläessä. 33 Koponen 2003: Linnainmaa 2002: Hyvärinen, Hulkko & Ohvo 2002: Hyvärinen ym. 2002: Kangas 2006: 320.
24 23 Mikäli ensiksi kuolleelta puolisolta on kuitenkin jäänyt rintaperillinen, suoritetaan joko lesken eläessä tai hänen kuoltuaan perinnönjako. Toisin kuin pesänjakoa, perinnönjakoa saavat esittää myös ensiksi kuolleen puolison rintaperilliset. 38 Puhuttaessa aviopuolison saamasta perinnöstä saatetaan usein itse asiassa tarkoittaa aivan muuta, eli avio-oikeuden perusteella eloon jääneelle puolisolle siirtyvää osaa puolisoiden yhteisestä omaisuudesta. Koska asia kuitenkin liittyy kiinteästi perimiseen, on sitä syytä tarkastella tässä yhteydessä. Avioliittolain 34 :n mukaan aviopuolisot hallitsevat kumpikin itse omaa omaisuuttaan ja 52 :n mukaan vastaavat omista veloistaan. 39 Avioliitossa elävillä puolisoilla on kuitenkin avio-oikeuden nojalla eron tai kuoleman yhteydessä oikeus toistensa omaisuuteen, mikäli he eivät ole tehneet avioehtoa koko omaisuudestaan tai tietystä osasta sitä. Huomattavaa on, että aikaisemmin esitetty puolison perimysoikeus ei ole riippuvainen mahdollisen avioehdon olemassaolosta. 40 Avio-oikeuteen pohjautuen puolison kuollessa toimitetaan ositus. Osituksessa lasketaan kummankin puolison netto-omaisuus vähentämällä puolisoiden varallisuuksista heidän velkansa. Mikäli velkoja on varallisuutta enemmän, merkitään laskelman tulos nollaksi. 41 Laskelmista saatuja netto-omaisuuksia verrataan tämän jälkeen keskenään. Mikäli kuolleen puolison netto-omaisuus on lesken omaisuutta suurempi, maksetaan leskelle tasinkona varallisuuseroa vastaava määrä, jotta lopulta molempien puolisoiden nettoomaisuus on sama. Vasta tämän jälkeen kuolleen puolison kuolinpesään jäävä omaisuus on vainajan perillisten perittävissä. Tasingolla on vaikutusta perinnön määrään myös niissä tapauksissa, joissa lesken nettoomaisuus on vainajan netto-omaisuutta suurempi. Tällöin lesken tulisi periaatteessa maksaa tasinkoa kuolleen puolison jäämistöön, joka sittemmin jaettaisiin vainajan perillisten kesken. Avioliittolaissa on kuitenkin säännös, joka poistaa lesken velvollisuuden maksaa tasinkoa vainajan perillisten hyväksi. 42 Tätä etuoikeutta kutsutaan yleisesti tasinkoprivilegiksi. Luonnollisesti, mikäli ensiksi kuolleella puolisolla ei ollut rintaperillisiä, tasinkoprivilegillä ei ole mitään merkitystä, koska leski joka tapauksessa perii vainajan omaisuuden kokonaisuudessaan. Useimmissa tapauksissa leski vetoaa tasinkoprivilegiinsä perunkirjoituksessa, jolloin asia merkitään perukirjaan. 43 Tällöin lesken oike- 38 Aarnio & Kangas 2002: 274; ks. lesken hallintaoikeudesta alaluku AL 34 ; AL Hyvärinen ym. 2002: Linnainmaa 2002: AL Linnainmaa 2002: 48.
25 24 us otetaan huomioon jo verotuksessakin. Leski voi kuitenkin vedota oikeuteensa vielä myöhemminkin perusteoikaisulla, olettaen, että ositus on toimitettu ja siinä on huomioitu tasinkoetuoikeus. 44 Jos leski syystä tai toisesta haluaa, että vainajan perilliset saavat enemmän perintöä, hänen ei tietenkään tule vedota oikeuteensa. Tällainen tilanne voisi tulla kysymykseen esimerkiksi silloin, kun vainajan perilliset ovat samalla myös lesken perillisiä. Edellä on esitelty nimenomaan virallisen avioliiton aviopuolison ja rekisteröidyn parisuhteen parisuhdekumppanin perimysoikeutta. Nykykielessä saatetaan kuitenkin usein puhua aviopuolisoista vaikka käytännössä tarkoitetaankin avoliiton toista osapuolta, niin sanottua avopuolisoa. Siksi on mielestäni paikallaan lyhyesti käsitellä myös avopuolisoiden perimysoikeutta. Avoliitolla tarkoitetaan henkilökohtaista yhteiselämää samassa taloudessa toisen ihmisen kanssa. 45 Aarnio ja Kangas (2002) toteavat, että avoliitot voidaan jakaa neljään ryhmään, nimittäin nuorten aikuisten ensimmäiseen avoliittoon, avioliittoa edeltävään avoliittoon, avioliiton jälkeiseen avoliittoon ja edellisen avoliiton jälkeiseen avoliittoon. 46 Vaikka lähes 40 prosenttia Suomen väestöstä elää avioliitossa 47, on avoliittojen osuus kuitenkin merkittävä ja koko ajan kasvava. Suomen oikeusjärjestelmä ei avoliittojen yleisyydestä huolimatta juurikaan huomioi niitä perintöoikeudellisissa kysymyksissä. Tämä onkin todellinen ongelma tämänhetkisessä perintöoikeudessa. Kun perintökaarta aikoinaan valmisteltiin, olivat perheeseen kohdistuneet arvot ja odotukset huomattavan erilaisia kuin nykyään. Kuitenkaan, vaikka arvomaailma on tässä kohden muuttunut, ei avopuolisoiden oikeuksia perintöoikeudessa ole vieläkään lisätty. Esimerkiksi 1980-luvulla yritetty lakimuutos koskien avustusten antamista jäämistöstä samassa taloudessa eläneille henkilöille ei mennyt eduskunnassa läpi. 48 Mikäli avopuoliso ei ole testamentinsaaja, hän ei ole pesän osakas. Näin avopuolisolla ei yksiselitteisesti ole lakimääräistä perimysoikeutta vainajaan. Avopuolisolla ei myöskään ole edellä esitetyn kaltaista avio-oikeutta puolisonsa omaisuuteen. 49 Avoleski ei 44 Puronen & Puronen 2001: Lehtola 2001: Aarnio & Kangas 2002: Litmala 2003: Aarnio & Kangas 1999: Koponen 2003: 14.
26 25 saa hallita kuolleen avopuolisonsa jäämistöä jakamattomana, kuten olisi tilanne aviopuolisoiden kohdalla. Avoleskellä ei edes ole oikeutta avopuolisoiden yhteisenä kotina pidetyn asunnon jakamattomuuteen. Vuokra-asunnon tapauksessa avoleskellä on kuitenkin oikeus jatkaa vuokrasuhdetta avopuolisonsa kuoleman jälkeen Lähisukulaiset perijöinä Mikäli vainajalla ei ollut rintaperillisiä ja hän ei kuollessaan ollut avioliitossa tai rekisteröidyssä parisuhteessa, perintö menee vainajan lähisukulaisille. Lähisukulaiset jaetaan perinteisesti toiseen ja kolmanteen parenteeliin. Toiseen parenteeliin kuuluvat vainajan vanhemmat ja sisarukset, kolmanteen parenteeliin puolestaan vainajan isovanhemmat sekä sedät, tädit ja enot. Olettaen, että vainajan vanhemmat ovat elossa, perivät he kumpikin puolet lapsensa perinnöstä. Jos jompikumpi vanhemmista on kuitenkin jo kuollut, menee hänen osuutensa perinnöstä hänen lapsilleen, eli toisin sanoen vainajan sisaruksille. Sisarusten ollessa kuolleita perintö menee heidän jälkeläisilleen. Näin voidaan todeta, että toisessa parenteelissa vallitsee ensimmäisen parenteelin tavoin rajaton sijaisperimysoikeus. 51 Merkittävää on kuitenkin huomata, että mikäli vainajan toinen vanhempi on kuollut ja myöskään sisaruksia tai heidän jälkeläisiään ei ole elossa, perii vainajan toinen vanhempi koko perittävän omaisuuden. 52 Perintökaaren 2 luvun 2 :n mukaan perittävän sisar- ja velipuolilla on samat oikeudet perintöön kuin täyssisarilla ja veljillä, jos täyssukulaisia ei ole. Näin ollen esimerkiksi sisarpuoli voi ainoana oikeudenomistajana saada vainajan koko perinnön. 53 Jos vainajan molemmat vanhemmat ovat kuolleet, saa puolisisarus kuitenkin pienemmän perinnön kuin täyssisarus saisi, koska puolisisarus saa perintöä ainoastaan hänen ja vainajan yhteisen vanhemman jälkeen. Täyssisarus saisi luonnollisesti perinnön molempien vanhempiensa sijaan. 54 Mikäli vainajan jälkeen ei jää ketään ensimmäisen tai toisen parenteelin edustajaa, menee perintö lakisääteisen perimysjärjestyksen mukaisesti kolmannen parenteelin jäsenil- 50 Kangas 2002: 92; ks. avopuolison mahdollisuudesta päästä ensimmäiseen veroluokkaan alaluku Aarnio & Kangas 2002: Kangas 2006: PK 2: Aarnio & Kangas 1999: 74.
27 26 le, ensisijaisesti vainajan isovanhemmille. Mikäli heistä puolestaan joku on jo kuollut, menee kuolleen isovanhemman perintöosa hänen lapsilleen, siis vainajan sedille, tädeille tai enoille. Asia on parhaiten ymmärrettävissä esimerkin avulla: Esimerkki 3: Vainaja A:lla ei ole rintaperillisiä eikä hän ole ollut kuolemansa hetkellä avioliitossa tai rekisteröidyssä parisuhteessa. A:n molemmat vanhemmat ovat kuolleet ja hänellä ei myöskään ole sisaruksia. Perintö menisi siis perimysjärjestyksen mukaisesti isovanhemmille B ja C sekä D ja E. Vainajan äidin vanhemmat B ja C ovat elossa, joten he saavat kumpikin yhden neljäsosan perinnöstä. Vainajan isän vanhemmat D ja E ovat molemmat kuolleet, joten heidän perintöosuutensa menevät heidän lapsilleen F ja G, siis vainajan isän sisaruksille. Vainajan setä F on elossa, mutta täti G on kuollut. Koska serkut eivät lain mukaan peri, eli tässä tapauksessa G:n lapset, menee vainajan isän puolen perintö kokonaisuudessaan sedälle F. Hän siis perii puolet koko perinnöstä. Kuten esimerkissä todettiin, vainajan serkut eivät voi koskaan olla perinnön saajina lakisääteiseen perimysjärjestykseen perustuen. Käytännössä tällä ei kuitenkaan ole suurta merkitystä, sillä vain muutama perintö vuosittain jaetaan Suomessa kolmannen parenteelin jäsenten kesken. Vainajan vanhemmatkin ovat perinnönsaajina vain alle 10 prosentissa tapauksista Rekisteröity parisuhde ja periminen Samaa sukupuolta olevien henkilöiden parisuhteen rekisteröiminen on ollut mahdollista Suomessa vasta lyhyen aikaa. Vaikka aihetta onkin käsitelty julkisuudessa kattavasti, on sitä tutkittu suhteellisen vähän oikeustieteellisessä, erityisesti perintöoikeudellisessa kirjallisuudessa. Tästä syystä onkin paikallaan perehtyä rekisteröidyn parisuhteen perimysvaikutusten lisäksi myös itse parisuhdelakiin ja sen taustoihin. Näin päästään parhaiten peilaamaan perimysoikeudellisten kysymysten merkitystä lain synnyssä. 56 Maailmalla on tehty lukuisia tutkimuksia siitä, kuinka suuri osa väestöstä on homoseksuaaleja. Lähteestä riippuen luvut vaihtelevat 2 ja 15 prosentin välillä. Erään tunnetun ruotsalaistutkimuksen mukaan homoseksuaaleja olisi aikuisista miehistä 3-5 prosenttia 55 Kangas 2002: Nykyinen työni evankelis-luterilaisen kirkon valtakunnallisen nuorisojärjestön, Nuorten Keskus ry:n, palveluksessa on kasvattanut mielenkiintoani aihetta kohtaan. Yksi keskeisimmistä syistä kirkosta eroamiselle on juuri kirkon kanta homoseksuaalisuuteen ja rekisteröityihin parisuhteisiin.
28 27 ja naisista 2-3 prosenttia. 57 Joka tapauksessa kyseessä on merkittävä joukko kansasta, joten lain valmistelu ja käyttöönotto oli epäilemättä perusteltua. Suomea ennen oli jo kaikissa muissa Pohjoismaissa säädetty erilliset lait koskien samaa sukupuolta olevien liittoja. Ruotsissa Lag om homosexuella sambor säädettiin jo vuonna Vuonna 1997 antamassaan mietinnössä eduskunnan lakivaliokunta esitteli kuusi epäkohtaa, joihin suunnitellun parisuhdelain oli tarkoitus vastata. Epäkohtien joukossa mainittiin niin perintöverotus kuin myös se, että parisuhteen osapuolella ei silloisen lainsäädännön mukaan ollut minkäänlaista virallista asemaa toisen osapuolen kuolinpesässä. 59 Voidaan siis selkeästi todeta, että vaikka osa lain perusteista pohjasikin sosiaalisiin ja myös välillisesti ihmisoikeudellisiin kysymyksiin, oli perintökysymyksillä kuitenkin huomattavan keskeinen rooli lain oikeuttajana ja perusteena. Oikeusministeriön lainvalmisteluosaston työryhmän vuonna 1999 tekemän ehdotuksen mukaan samaa sukupuolta oleville parikumppaneille ei olisi annettu mahdollisuutta perillisasemaan suhteessa toisiinsa. Eloon jääneellä parisuhdekumppanilla ei olisi esityksen mukaan ollut oikeutta kumppaneiden yhteisen kodin käyttöön toisen kuoltua ja omaisuus olisi eroteltu eloon jääneen parisuhdekumppanin ja vainajan kuolinpesän kesken. 60 Nämä ehdotukset eivät kuitenkaan tulleet sellaisenaan lopulliseen lakiin. Parisuhdelaki, viralliselta nimeltään Laki rekisteröidystä parisuhteesta ( /950), otettiin käyttöön Lain perusperiaatteen mukaan kaksi samaa sukupuolta olevaa henkilöä sai mahdollisuuden rekisteröidä parisuhteensa sekä saada lähes samat oikeudet ja velvollisuudet kuin aviopuolisoillakin on. Suurin ero oli epäilemättä se, että avioliittolaista poiketen rekisteröintiä ei voi suorittaa kirkkovihkimisenä, vaan ainoastaan maistraatissa siviilivihkimisenä. 61 Vaikka lainvalmisteluosaston työryhmän esitykset eivät menneetkään kaikki läpi, hyväksyttiin parisuhdelain yhteydessä kuitenkin lakivaliokunnan esityksestä erityinen lausuma, jonka mukaan muun muassa sellaisia säädöksiä, jotka koskevat avioliitonomaisia suhteita, ei voida automaattisesti soveltaa samaa sukupuolta oleviin rekisteröimättömiin parisuhteisiin, siis avoliittopareihin. 62 Edellisten lisäksi rekisteröityyn parisuhteeseen 57 Litmala 2003: Pohjonen 1998: Oikeusministeriö 1999: Oikeusministeriö 1999: Kyyrönen 2003: Kangas 2002:
29 28 ei myöskään sovelleta muun muassa isyyslain säädöksiä, eikä yhteisen sukunimen hankkiminen ole mahdollista parisuhdekumppaneille. 63 Perimyskysymyksiin parisuhdelailla oli huomattava vaikutus. Nykyään samaa sukupuolta olevat henkilöt, jotka ovat rekisteröineet parisuhteensa, rinnastetaan perintöoikeudessa ja myös verotuksessa puolisoihin. Näin ollen edellä alaluvussa esitetyt aviopuolison perimysoikeutta koskevat säädökset pätevät myös parisuhdekumppaneiden kohdalla. Mikäli rekisteröidyssä parisuhteessa eläneeltä vainajalta ei jää rintaperillisiä, menee jäämistö parisuhdekumppanille. Vastaavasti parisuhdekumppaneilla on aviooikeus toistensa omaisuuteen, ellei avioehdossa muuta todeta tai omaisuutta ei ole annettu pois lahjoituksin tai testamentilla. Leskeksi jääneellä parisuhdekumppanilla on oikeus pitää jakamattomana hallussaan parisuhdekumppanien yhteisenä kotina käytetty tai muu kodiksi sopiva, jäämistöön kuuluva asunto. 64 Rekisteröidyllä parisuhteella ei ole merkitystä lasten perimykseen, eli rintaperilliset perivät vainajan omaisuuden kaikissa tapauksissa. Tilanteessa, jossa lapsi elää rekisteröidyn parin perheessä, hän jää lakimääräisen perimyksen ulkopuolelle suhteessa sosiaaliseen vanhempaansa. Tilanne voidaan luonnollisesti korjata testamentilla, mutta tuolloin lapsen asema perintöverotuksessa on epäedullinen, koska hänen katsotaan kuuluvan kolmanteen veroluokkaan Avioehdon vaikutus perimisessä Avioehdosta kuulee usein puhuttavan paheksuvaan, jopa halveksuvaan sävyyn. Yleinen käsitys vaikuttaisi myös olevan, että avioehtoja tekevät ainoastaan erityisen rikkaat henkilöt. Tämä ei kuitenkaan selvitysten perusteella pidä paikkaansa. Eri arvioiden mukaan peräti prosentissa avioliittoja ja rekisteröityjä parisuhteita on tehtynä jonkinlainen avioehto. 66 Useimmiten avioehdon taustalla on ajatus riskien karsimisesta. Riskiksi voidaan nähdä joko avioero tai puolison kuolema sekä niihin liittyvät taloudelliset vaikutukset. Huomattavan usein avioehdon keskeisimpänä tarkoituksena on turvata omaisuuden, esimerkiksi perheyhtiön osakkeiden, säilyminen suvussa puolison kuollessa. Kyse 63 Aarnio & Kangas 2002: Koponen 2003: Sosiaali- ja terveysministeriö 2003: 19; ks. veroluokkajaosta tarkemmin alaluku Gottberg 1996: 9.
30 29 on siis eräänlaisesta lakimääräisen perimysjärjestyksen vahvistuksesta, useimmiten puoliso ohittaen. 67 Lisäksi avioehdolla voi olla merkitystä verotuksen, tässä tapauksessa perintöverotuksen kannalta. Avioehdon laatiminen on huomattavan säänneltyä. Avioehtoon edellytetään ensinnäkin kummankin osapuolen suostumusta, sen tulee olla määrämuotoinen, sisältäen muun muassa päiväyksen sekä avioehdon laatijaosapuolten ja kahden todistajan allekirjoitukset. Lisäksi avioehto tulee rekisteröidä maistraatissa. 68 Useimmiten avioehto tehdään pari kuukautta ennen avioliittoa, mutta se on mahdollista laatia myös missä tahansa vaiheessa myöhemmin, avioliiton solmimisen jälkeen. Haasteena voi kuitenkin olla se, että toinen osapuoli ei ehkä olekaan enää halukas avioehdon allekirjoittamiseen. Tästä syystä lienee varminta laatia sopimus ennen avioliittoon vihkimistä tai parisuhteen rekisteröintiä. 69 Avioehtoja voidaan nähdä olevan kolmea lajia; 1) sellaisia, jotka määräävät molempien omaisuuden kokonaan avio-oikeuden ulkopuolelle, 2) sellaisia, joissa määrätään tietty osuus tai omaisuuslaji molemmilta avio-oikeuden ulkopuolelle sekä 3) sellaisia, joissa jätetään ainoastaan toisen puolison omaisuus tai osa siitä avio-oikeuden ulkopuolelle. Avioehdolla voidaan määrätä sen hetkisen omaisuuden lisäksi myös sellaisesta omaisuudesta, jonka jompikumpi puolisoista saa myöhemmin omistukseensa, hankintatavasta riippumatta. Tärkeää on huomata, että avioliitossa ja rekisteröidyssä parisuhteessa elävillä puolisoilla on kummallakin itsenäinen vastuu omista veloistaan. Avio-oikeus ei aiheuta velkavastuuta puolison veloista. Näin ollen myöskään avioehtoa ei ole tarpeen käyttää velkojasuojana. 70 Yleisen käsityksen mukaan avioehtoa ei voi tehdä vain joko avioeroa tai kuolemantapausta koskevaksi, vaan se käsittää automaattisesti molemmat avioliiton raukeamistapaukset. Näin esitetään vielä myös 1990-luvulla kirjoitetuissa oppikirjoissa. 71 Korkein oikeus on kuitenkin antanut asiasta vuonna 2000 ennakkotapauksen 72, jonka mukaan avioehtoa, jossa erikseen määritellään sen voimassaolo ainoastaan joko avioeron tai kuolemantapauksen yhteydessä, on pidettävä tältä osin pätevänä ja sitä tulee soveltaa sanotun mukaisesti. Gottbergin (2005) mielestä kyseisestä, nimenomaan avioerotilannetta kos- 67 Litmala 1998: Gottberg 1996: Lehtola 2001: Aarnio & Kangas 2002: Gottberg 1996: KKO 2000:100.
HE 77/2000 vp. Hallituksen esitys Eduskunnalle laiksi perintökaaren 7 luvun muuttamisesta ESITYKSEN PÄÄASIALLINEN SISÄLTÖ
HE 77/2000 vp Hallituksen esitys Eduskunnalle laiksi perintökaaren 7 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi perintökaaren lakiosan laskemista koskevia
Verosuunnittelu kuolinpesän osakkaan näkökulmasta
Saimaan ammattikorkeakoulu Liiketalouden koulutusohjelma Lappeenranta Liiketalous Yritysten ja taloushallinnon juridiikka Noora Muhonen Verosuunnittelu kuolinpesän osakkaan näkökulmasta Case: Anttilan
Saimaan ammattikorkeakoulu Liiketalous Lappeenranta Liiketalouden koulutusohjelma Oikeustradenomi Alena Mustafina PERINTÖOIKEUS SUOMESSA JA VENÄJÄLLÄ Opinnäytetyö 2011 TIIVISTELMÄ Alena Mustafina Perintöoikeus